Nem. Bár nagyon biztonságos ez a jelszókezelő program, és jól működnek benne az alapvető funkciók, sok minden hiányzik belőle, amit a csúcskategóriás jelszókezelő termékekben megtalálhatunk.
Az ExpressVPN Keys a bankok által használt titkosítási technológia segítségével helyezi biztonságba a jelszavainkat, sőt zéró tudás alapú a szoftver (csak a felhasználó férhet hozzá a saját login adataihoz), és elérhető az automatikus kitöltési lehetőség a jelszavak megadásakor. A program tartalmazza még egy korrekt jelszógenerátor funkciót, támogatja a több készülék közötti szinkronizálást, ráadásul korlátlan számú login adat tárolható tetszőleges számú számítógépen, és ingyen megkapjuk mindezt minden egyes ExpressVPN előfizetéshez — a legjobb hírem pedig az, hogy ingyen használhatjuk tovább az ExpressVPN Keys szoftvert még azután is, hogy lejárt az ExpressVPN előfizetésünk.
Viszont, ha az olvasó igazán nagy tudású jelszókezelő programot keres, nem ajánlom az ExpressVPN Keys szoftvert, mert sok további funkció hiányzik belőle, például a kétfaktoros hitelesítés (mely egy további ellenőrzési lépcsőt ad hozzá a mesterjelszóhoz a felhasználó személyazonosságának megerősítése céljából), vagy a jelszóbiztonsági audit opció (mely ellenőrzi a loginokat és megjelöli a gyenge, ismétlődő vagy feltört jelszavakat), illetve a feltört jelszavak nyomonkövetésének lehetősége (mely a sötét webet fésüli át, hogy észlelje, ha kiszivárogtak a jelszavak egy adatlopási kísérlet során). Mindezeket a funkciókat tartalmazzák a csúcskategóriás jelszókezelő termékek, mint például a 1Password és a Dashlane.